Diari Oficial de la Generalitat Valenciana


Sumari del DOGV 8247, del 05-03-2018 (2018/1583)

RESOLUCIÓ de 9 de febrer de 2018, de la Conselleria d'Hisenda i Model Econòmic, per la qual es deixa sense efectes la carta de serveis de l'Institut Valencià de Finances.
--------------------------------------------------------------------------------------------------------------------------------------------------------------------------

### Dades del document

Número de DOGV
:   8247

Data del DOGV
:   05-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/1583


Data del document
:   09-02-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * Institut Valencià de Finances
    * ciutadà
    * relació administració-administrat
    * legislació

RESOLUCIÓ de 9 de febrer de 2018, de la Conselleria d'Hisenda i Model Econòmic, per la qual es deixa sense efectes la carta de serveis de l'Institut Valencià de Finances. [2018/1583]  
Per Ordre de 16 de juny de 2009, de la Conselleria d'Economia, Hisenda i Ocupació, es va aprovar la carta de serveis de l'Institut Valencià de Finances (DOGV 6058, 16.07.2009).  
El Decret 41/2016, de 15 d'abril, del Consell, pel qual s'estableix el sistema per a la millora de la qualitat dels serveis públics i l'avaluació dels plans i programes en l'Administració de la Generalitat i el seu sector públic instrumental, deroga el Decret 191/2001, de 18 de desembre, del Consell, pel qual es va aprovar la Carta del Ciutadà de la Comunitat Valenciana i es regulen les cartes de serveis en la Generalitat.  
  
Igualment estableix en la disposició transitòria segona el règim transitori de les cartes de serveis i assenyala que la seua revisió i actualització s'ajustaran al contingut del que disposa el nou decret.  
  
En aquest sentit, en el capítol III s'estableix el sistema de gestió de les cartes de serveis, i en l'article 21 es regula la vigència, suspensió i cessament d'efectes de les cartes de serveis. Disposa que les cartes deixaran de produir els seus efectes de forma permanent quan hagen desaparegut o hagen alterat substancialment les causes que van motivar-ne l'aprovació, tant de l'entorn administratiu intern de l'organització com de l'entorn social per canvis en les expectatives o necessitats de la ciutadania.  
Així mateix l'article 21 assenyala que la decisió de deixar definitivament sense efecte una carta de serveis correspon al mateix òrgan que va aprovar la carta, per mitjà de la resolució motivada corresponent, amb un informe previ de l'òrgan directiu competent en matèria de gestió i millora de la qualitat dels serveis públics.  
Vist el que disposen els articles 48 i 49 de la Llei 21/2017, de 28 de desembre, de mesures fiscals, de gestió administrativa i financera i d'organització de la Generalitat, pels quals es modifica el règim jurídic de l'Institut Valencià de Finances i, com a conseqüència d'això, les funcions i la competència que tenia en matèria de política financera i tresor així com en certificació i firma electrònica que han deixat de ser competència d'aquest Institut, així com l'informe favorable de la Sotssecretaria de la Conselleria de Transparència, Responsabilitat Social, Participació i Cooperació de data 5 de febrer de 2018, resolc:  
  
  
Deixar definitivament sense efecte la carta de serveis de l'Institut Valencià de Finances.  
  
València, 9 de febrer de 2018.- El conseller d'Hisenda i Model Econòmic: Vicent Soler i Marco.